Vea

Vea arba Vei – deivė etruskų mitologijoje.Nancy Thomson de Grummond, Erika Simon. The Religion of the Etruscans, University of Texas Press, 2009, p. 61.

Teigiama, jog Vea buvo garbinama Graviskoje, Volsinijuose (greta Orvjeto) ir kitose Etrūrijos vietovėse. Graviskoje Vea kultas buvo susijęs su Demetros kultu. Apie Vea kultą liudija įrašai ant votų (pvz., iš Orvjeto, Kaničelos šventvietės). Kaničelos šventvietėje aptiktas neįprastas marmurinis nuogos deivės atvaizdas, gali būti, kad taip pavaizduota būtent Vea. Jokių kitų šios deivės atvaizdų neaptikta (nei ant etruskų veidrodžių, nei kur kitur).

Dievavardis bandomas sieti su miesto pavadinimu Veii (Vejai).Giuliano Bonfante, Larissa Bonfante. The Etruscan Language: An Introduction, Revised Editon, Manchester University Press, 2002, p. 210. Be to, tvirtinama, kad Vea gali būti vienas iš deivės Kel – motinos žemės – vardų.

 Šaltiniai 

Kategorija:Etruskų dievai